7. ΒΑΣΙΛΙΚΟΝ ΔΙΑΤΑΓΜΑ της 31 Μαΐου/27 Ιουλ. 1957 (ΦΕΚ Α΄  133) Περί καθορισμού εξαιρέσεως επί του ορίου ηλικίας διορισμού υπαλλήλων εις τα Πανεπιστήμια Αθηνών και Θεσσαλονίκης. Έχοντες υπ’ όψει: 1)Το άρθρ. 7 παρ. 1 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», 2)την υπ’ αριθ. 228/57 σύμφωνον γνωμοδότησιν του ΑΣΔΥ και 3)την υπ’ αριθ. 241/57 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Δια τον διορισμόν εμμίσθων βοηθών εις τα Πανεπιστήμια Αθηνών και Θεσσαλονίκης, ορίζεται κατ’ εξαίρεσιν ως ανώτατον όριον ηλικίας (το 40όν), δια δε τον διορισμόν λογιστού του Αγροκτήματος Πανεπιστημίου Θεσσαλονίκης το 50όν. Το ανωτέρω εντός ( ) όριον ηυξήθη εις το 45ον δια του Β.Δ. 10/27 Ιαν. 1959 (ΦΕΚ Α΄ 17). «Δια τον διορισμόν εις θέσεις εμμίσθων βοηθών των Φυσικομαθηματικών Σχολών των Πανεπιστημίων Αθηνών και Θεσσαλονίκης των κεκτημένων διδακτορικόν δίπλωμα ορίζεται κατ’ εξαίρεσιν το 50ον έτος». Το εντός « » εδάφιον προσετέθη δια του Β.Δ. 227 της 26 Μαρτ./2 Απρ. 1965 (ΦΕΚ Α΄ 57). Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 